|  |  |
| --- | --- |
| Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihailo Pupin sgt. 16, 21000 Újvidék  Тel.: +381 21 487 42 62  Fax: +381 21 487 46 21 | |
| Szám: 128-451-759/2016-01. | DÁTUM: 2016. március 7. |

A Tartományi, Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a diákjólét színvonalának emelését célzó programtevékenységek és projektek finanszírozása és társfinanszírozása való odaítéléséről szóló szabályzat (Vajdaság AT Hivatalos Lapja, 16/15. szám) 3. szakasza alapján és a Vajdaság Autonóm Tartomány 2016. évi költségvetéséről szóló tartományi képviselőházi rendelettel (Vajdaság AT Hivatalos Lapja, 54/15. szám) kapcsolatban,

a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

**ír ki**

**A DIÁKJÓLÉT SZÍNVONALÁNAK EMELÉSÉT CÉLZÓ PROGRAMTEVÉKENYSÉGEK ÉS PROJEKTEK KÖLTSÉGEINEK**

**2016. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) a Vajdaság Autonóm Tartomány 2016. évi költségvetéséről szóló tartományi képviselőházi rendelettel (Vajdaság AT Hivatalos Lapja, 54/15. szám), valamint a Titkárságnak a 2016. költségvetési évre vonatkozó pénzügyi tervével összhangban fogja finanszírozni/társfinanszírozni a diákjólét színvonalának emelését célzó Vajdaság autonóm tartományi (a továbbiakban: Vajdaság AT) programtevékenységek és projektek költségeit. A pályázaton odaítélendő eszközök összege **1 947 500,00 dinár**.

A pénzügyi kötelezettségek teljesítése Vajdaság AT 2016. évi költségvetése fizetőképességének lehetőségeivel összhangban történik.

Pályázathatnak a Szerb Köztársaság, illetve a Vajdaság AT által alapított Vajdaság autonóm tartományi diákjóléti intézmények – középiskolai diákotthonok, iskolák diákotthonnal, speciális iskolák diákotthonnal, diákközpontok, diáküdülők és diák művelődési központok.

*A fenti említett eszközöket az alábbiakra szántuk:*

* a Vajdaság autonóm tartományi diákotthonok találkozójának megszervezésére,
* oktatási és nevelési, művelődési, művészeti és sport programok és projektek teljesítésére,
* különféle rendezvények szervezésére,
* a diákjóléti intézményekben a HACCP és ISO szabványok bevezetésére és megtartására,
* a diákjólét színvonalának emelésére szolgáló egyéb programtevékenységek és projektek teljesítésére.

**PÁLYÁZATI FELTÉTELEK:**

I. *Az eszközök felosztása az alábbi kritériumok szerint történik:*

* a programtevékenység, illetve a projekt jelentősége a Vajdaság autonóm tartományi diákjólét fejlesztése tekintetében,
* a programtevékenységgel, illetve projekttel felölelt részvevők száma,
* a diákjóléti intézmény székhelye szerinti helyi önkormányzat fejlettségi szintje,
* a programtevékenység, illetve a projekt tekintetében más finanszírozási források megléte,
* a Vajdaság AT költségvetéséből az előző években odaítélt eszközök sikeres teljesítése a költségvetési eszközök rendeltetésszerű és jogszerű felhasználásáról szóló jelentéssel és bizonyítékokkal alátámasztva,
* a programtevékenység és a projekt főként a folyó költségvetési évben valósítható meg és
* a programtevékenység és a projekt teljesítésére igényelt eszközök mértéke.

II. *A pályázó a pályázati jelentkezéshez mellékeli:*

* az intézménynek az illetékes szervnél való bírósági cégjegyzékbe vételről szóló okmány fénymásolatát,
* az adóazonosító számára vonatkozó bizonylat fénymásolatát.

A Titkárság fenntartja azon jogát, hogy a pályázótól – szükség szerint – kiegészítő dokumentációt és információt kérjen.

A hiányos és késve érkező beadványokat nem vesszük figyelembe.

**A PÁLYÁZÁS MÓDJA**

**A pályázati beadványok benyújtásának határideje: 2016. március 31.**

A pályázati kérelmet a Titkárság honlapján közzétett formanyomtatványon kell benyújtani, (egy intézmény csak egy pályázati formanyomtatványt nyújt be), amelyet a kérelmező felhatalmazott személye hitelesít és ír alá.

A pályázati jelentkezéseket a szükséges dokumentumokkal az alábbi címre kell elküldeni:

Pokrajinski sekretarijat za obrazovanje, propise, upravu

i nacionalne manjine - nacionale zajednice.

„Konkurs za učenički standard u AP Vojvodini – programi i projekti”

Bulevar Mihajla Pupina 16

21000 Novi Sad

A formanyomtatvány a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapjáról [www.puma.vojvodina.gov.rs](http://www.puma.vojvodina.gov.rs) **2016. március 7-étől tölthető le.**

A pályázat eredményeit közzéteszik a Titkárság internetes honlapján.

Nyilas Mihály

TARTOMÁNYI TITKÁR